Keywords

Summary



Keywords

1. Ničnostna tožba – Izpodbojni akti – Akti s pravnim učinkom – Pojem – Pogoji

(člen 263 PDEU)

2. Ničnostna tožba – Izpodbojni akti – Pojem – Akti, ki ustvarjajo zavezujoče pravne učinke – Pripravljalni ukrepi – Izključitev

(člen 263 PDEU)

3. Ničnostna tožba – Izpodbojni akti – Akti, ki ustvarjajo zavezujoče pravne učinke – Odločba Komisije o začetku formalnega postopka preiskave državnega ukrepa, se izvaja in se začasno opredeli za novo pomoč – Vključitev

(členi 107(1) PDEU, 108(3) PDEU in 263 PDEU)

4. Ničnostna tožba – Izpodbojni akti – Akti, ki ustvarjajo zavezujoče pravne učinke – Odločba Komisije o začetku formalnega postopka preiskave državnega ukrepa, ki se ne izvaja več – Izključitev

(členi 107(1) PDEU, 108(2) PDEU in 263 PDEU)

5. Sodni postopek – Dopustnost tožbe – Presoja ob sklicevanju na položaj ob vložitvi tožbe

6. Ničnostna tožba – Izpodbojni akti – Pojem – Akti, ki ustvarjajo zavezujoče pravne učinke –Presoja teh učinkov glede na vsebino akta

(člen 263 PDEU)

7. Pravo Evropske unije – Neposredni učinek – Primarnost – Nasprotje med odločbo Komisije in nacionalno odločbo – Obveznosti in pristojnosti nacionalnega sodišča, ki odloča o sporu

(Izjava št. 17, priložena k Pogodbama EU in DEU)

8. Pomoči, ki jih dodelijo države – Odločba Komisije o začetku formalnega postopka preiskave državnega ukrepa – Ničnostna tožba, ki jo Splošno sodišče razglasi za nedopustno – Kršitev pravice do učinkovitega sodnega varstva – Neobstoj – Možnost nacionalnemu sodišču predlagati vložitev predloga za sprejetje predhodne odločbe

(člena 108(2) PDEU in 267 PDEU; Listina Evropske unije o temeljnih pravicah, člen 47)

Summary

1. V okviru ničnostnih tožb držav članic ali institucij so izpodbojni akti v smislu člena 263 PDEU vse določbe, ki jih sprejmejo institucije, ne glede na obliko, in ki imajo zavezujoč pravni učinek. Poleg tega država članica lahko vloži ničnostno tožbo zoper akt, ki ima zavezujoče pravne učinke, ne da bi ji bilo treba dokazati, da ima pravni interes.

Fizična ali pravna oseba lahko ničnostno tožbo zoper akt, ki ga je izdala ena od institucij, vloži le, če ima ta akt zavezujoče pravne učinke, ki lahko vplivajo na interese tožeče stranke tako, da bistveno spremenijo njen pravni položaj. Kadar pa neprivilegirana tožeča stranka vloži ničnostno tožbo zoper akt, ki ni naslovljen nanjo, se zahteva, da morajo zavezujoči pravni učinki izpodbijanega ukrepa vplivati na interese tožeče stranke tako, da bistveno spremenijo njen pravni položaj, prekriva s pogoji, določenimi v členu 263, četrti odstavek, PDEU.

(Glej točke 22, 24, 25.)

2. Glej besedilo odločbe.

(Glej točko 23.)

3. Odločba Komisije o začetku formalnega postopka preiskave glede ukrepa, ki se izvaja in ga je Komisija opredelila kot novo pomoč, v vsakem primeru spremeni pravno opredelitev ukrepa in pravni položaj podjetij, prejemnikov koristi od tega ukrepa, zlasti glede nadaljevanja izvajanja tega ukrepa. Na tako odločbo se je mogoče sklicevati tudi pred nacionalnim sodiščem, ki je pozvano, naj ugotovi vse posledice kršitve člena 108(3), zadnji stavek, PDEU. Nazadnje, taka odločba bi lahko podjetja prejemnike spodbudila, da bi v vsakem primeru zavrnila nova izplačila oziroma nove ugodnosti ali da bi potrebne zneske zadržala za morebitna poznejša finančna nadomestila. Tudi poslovni partnerji bodo v odnosih z navedenimi prejemniki upoštevali njihov negotov pravni in finančni položaj.

Te samostojne pravne učinke je treba razumeti kot zavezujoče pravne učinke, ki jih imajo pripravljalni ali vmesni akti, proti katerim tožba zoper odločbo, s katero bi se končal postopek glede domnevne državne pomoči družbi, ne more zagotoviti zadostnega sodnega varstva prejemnikov koristi od domnevnega ukrepa pomoči.

(Glej točke od 27 do 29.)

4. Drugače kakor odločba Komisije o začetku formalnega postopka preiskave glede ukrepa pomoči, ki se izvaja, taka odločba glede ukrepa, ki se ne izvaja več, nima samostojnih pravnih učinkov in torej ne povzroča zavezujočih pravnih učinkov, saj nima neposrednega, gotovega in dovolj zavezujočega vpliva na državo članico naslovnico in na prejemnika ali prejemnike koristi od preiskovanega ukrepa. Torej ne gre za izpodbojni akt v smislu člena 263 PDEU.

V zvezi s tem poslovne negotovosti in tega, kako položaj prejemnika koristi od takega ukrepa pomoči dojemajo drugi gospodarski subjekti, ni mogoče šteti za zavezujoča pravna učinka, ker gre zgolj za dejanski posledici, ne pa za pravna učinka, ki naj bi ju imela odločba o začetku formalnega postopka preiskave.

(Glej točke 35, 39, 44, 63.)

5. Glej besedilo odločbe.

(Glej točko 46.)

6. Glej besedilo odločbe.

(Glej točko 50.)

7. Glej besedilo odločbe.

(Glej točko 56.)

8. Glej besedilo odločbe.

(Glej točko 59.)